**Udtagningshold**

Transplantationscentret giver besked til operationsafsnittet om, hvor mange personer der kan forventes at komme til donoroperationen. Antallet afhænger af, hvor mange organer der skal anvendes til transplantation. I nogle tilfælde kan der være deltagelse af udenlandske udtagningshold, hyppigst fra Norden. Udtagningsholdene består af følgende:

**Nyrerne:** Hvis udtagningsholdet kommer fra transplantationscentret på Aarhus Universitetshospital ankommer 2 kirurger og 2 sygeplejersker.

Hvis udtagningsholdet kommer fra transplantationscentret på Rigshospitalet ankommer 2 kirurger, 1 sygeplejerske og 1 perfundør.

Hvis udtagningsholdet kommer fra transplantationscentret på Odense Universitetshospital ankommer 1 kirurg og 1 transplantationskoordinator.

**Hjertet:** 1 kirurg og 1 sygeplejerske.

**Lunger:** 1 kirurg, 1 sygeplejerske og 1 anæstesilæge. Anæstesilægen støtter det lokale anæstesipersonale med specielle tiltag ved lungeudtagning.

Hvis lungerne skal doneres til udlandet, vil der ikke være deltagelse af ekstern anæstesilæge. I stedet guides det lokale anæstesipersonalet gennem proceduren af én af kirurgerne fra udtagningsholdet.

**Lever:** 1 kirurg, 1 sygeplejerske og 1 perfundør.

Skal et center i Norge eller Sverige anvende hjerte, lunger eller lever til transplantation, kommer der desuden en transplantationskoordinator med fra det pågældende land.